  Анжелика Тихонова корреспондент Дэбес ёросын «Кышкыттэм но ӟечлыко автомобиль сюресъёс» йӧскалык ӵектос улсын Дэбес – Кез сюресэз тупатъяны кутскизы. Со сярысь «Удмуртавтодор» огазеяськонлэн «ВКонтакте» мерлыко вотэсысь бамаз ивортэмын. Ӧнерчиос сюреслэсь оглом 6,79 иськем мында кык люкетсэ выльдозы: Дэбесысь Советской но Андронов нимо урамъёс вожысен Варни гурт пала 3 иськемзэ но Тольён гуртэ кожон дорысен Ванялуд гуртозь Ӧнерчиос сюрес урдсысь будосъёсты утялтозы, сюреслэсь вылӥ сӥзэ куштозы но кык сӥен выль шобрет вӧлдозы, сюрес дуръёсты юнматозы, дугдылонниосты выльдозы но кык автопавильон пуктозы. Пусъём, кылем арын йӧскалык ӵектос улсын Дэбес – Кез сюреслэсь 3,6 иськем люкетсэ  выльдӥзы вал. Со сяна, улосвыл сюресъёсты возёнъя кун контракт улсын эшшо одӥг иськемзэ тупатӥзы.  Тодэ вайытом, Ижкарын та дыре Шабердӥ трактэз тупатъяны кутскизы.  Тегъёс: Авто Дэбес Удмуртия сюресъёс тупатъянужъёс  